《入麻谷》
明代·释宗泐

入谷初疑路不通，一溪流出万山中。化人宫殿非今制，野老衣冠有古风。

黄独斸时朝雨歇，紫芝歌罢莫云空。重阳且莫登高去，厌见泾川贼阵红。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。